Загубите на краля са незначителни, а тези на Майен не са съвсем ясни. Вероятно може да се приеме твърдението, че „те са надвишавали по брой първоначалните сили на Анри.“ Във всеки случай католиците се оттеглят запазили не само армията, но и бойния си дух. Те се връщат към Париж, за да го защитават, тъй като сега кралят може да събере разделените си армии и с английска подкрепа да го обсади. Предстои обаче решителната битка, а тя се състои на следващата година край Иври.